232 



Skarer af Blomster med de skære, rosa Farver frem, medens Blom- 

 sterne fra den forrige Dag hurtig falder hen og gaar den Tid i ' 

 Møde, da de forvandles til pragtfulde røde Hyben. 



De vilde Roser er Buske med en ejendommelig Vækst. Fra 

 den i Jordens Overflade værende, yderst korte Stamme opvokser 

 der i Foraarstiden lange, mod Spidsen smukt bueformet bøjede 

 Skud, som ikke selv giver Blomster, men paa hvilke der det føl- 

 gende Aar kommer korte Skud med Blomster, og som tillig« kan 

 frembringe andre lange Skud. Efter nogle Aars Forløb dør de 

 lange Grene og nye „Stammer" vokser frem fra Grunden. Rosernes 

 Torne er Barktorne (en Art Haardannelser). Bladene er uligefin- 

 nede med savtakkede Smaablade og har tilvoksede Akselblade. 



Skærer vi Blomsten igennem paa langs (Fig. 2), finder vi, at 

 Blomsterbunden eller Underbægeret (S. 229) snarere end skaalfor- 

 met er krukkeformet. Paa Krukkens Rand sidder Bægerblade, som 

 ofte findes endnu ved Frugtmodningen, Kronblade og talrige Støv- 

 dragere; i dens Bund og paa Siderne findes talrige frie Støvveje, 

 hvis Grifler med Arrene rager ud af Halsen paa Krukken. Smaa- 

 frugterne (Figg. 4 og 5) er Nødder med et meget haardt Frø- 

 gemme. Ved Modningen antager Krukken de kraftige røde Toner, 

 der udmærker Rosernes Hyben (Fig. 3). Et Hyben er et godt 

 Eksempel paa en falsk Frugt (S. 50). 



Den paa Tav. 290 afbildede Art, Blaagrøn Rose, er nær be- 

 slægtet med vor almindelige Hunde-Rose {Rosa canina L.), den 

 adskiller sig fra denne ved kortere Blomsterstilk, blaagrønne Blade 

 og lidt mørkere rosenrøde Blomster samt mere kødede Hyben. Den 

 er i Danmark lige saa almindeligt udbredt som Hunde-Rosen og 

 blomstrer omtrent samtidigt med den, i Juni. I Norge er den al- 

 mindeligere end Hunde-Rosen og er udbredt til Lofoten. 



Tav. 290. Fig. 1. Stykke af et Langskud med tvende blomstrende Kort- 

 skud. Fig. 2. Blomst, skaaren igennem paa langs; Kronbladene er faldne bort 

 (Vi). Fig. 3. Hyben. Fig. 4. Nød (Vi). Fig. 5. Samme i Længdesnit (Vi). 



291. Hyben-Rose, Rosa mollis Sm. 

 N. Haaret Nyperose. 



Arterne af Rosen-Slægten er meget vanskelige at kende fra 

 hverandre, idet der findes en overmaade stor Mængde hverandre 

 nærstaaende Former, som man maa være Specialist for at kunne 

 adskille. Adskillelsesmærkerne hentes fra Forskelle i Form, Be- 



